
[bookmark: _GoBack]Proiect de hotarâre
privind aprobarea modificării și completării Regulamentului de Organizare și Funcționare al Poliției Locale Marghita, aprobat prin Hotărârea Consiliului Local nr. 42/13.03.2021

          Analizând temeiurile juridice:
· art.4 alin.(1) , alin.(4) , alin.(7) din Legea nr. 155/2010-legea poliției locale, cu modificările şi completările ulterioare 
· art. 129 lit. a),lit. d)  alin. (2) şi alin.(7) lit. g) din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare 
      Ţinând cont de : Hotărârea Consiliului Local Marghita nr. 8/14.01.2021 privind aprobarea Organigramei, Statului de funcţii si a Regulamentului de organizare şi funcţionare ale aparatului de specialitate a primarului Municipiului Marghita si a celorlalte instituţii subordonate ca urmare a reorganizării activităţii instituţiei modificată de HCL nr. 30 din 18.02.2021 
                                          Hotărârea Consiliului Local Marghita nr. 42 din 12.03.2021 privind aprobarea actualizării Regulamentului de organizare şi funcţionare a Poliţiei Locale Marghita, în urma reorganizării la nivel de Birou Poliţie Locală 
      Luând act de : referatul de aprobare al primarului Municipiului Marghita înregistrat sub nr. 5092 din 19.05.2022
                                  raportul de specialitate inregistrat sub nr. 5093 din 19.05.2022 întocmit de seful Politiei Locale Marghita, dl. Ardelean Sorin
      In baza art. 196 lit.a din Ordonanţa de Urgenţă a Guvernului nr. 57/2019, privind Codul administrativ, cu modificările şi completările ulterioare 
Primarul Municipiului Marghita propune spre adoptare Consiliului Local întrunit în şedinţa ordinară din 31 mai următorul 
                                                  Proiect de hotărâre:
Art. 1  Se va  completa  Hotărârea Consiliului Local nr. 42 din 12.03.2021 privind actualizarea Regulamentului de organizare şi funcţionare a Politiei Locale Marghita , in urma reorganizării la nivel de Birou Poliţie Locală, cu următorul articol :
       „se aprobă Procedura de organizare şi desfăşurare a concursului sau a examenului pentru ocuparea funcţiei publice de execuţie specifice de poliţist local, vacantă/temporar vacantă, conform anexei care face parte integrantă din prezenta”
Art. 2 Se abrogă  lit. c  din art. 30 alin. 1 din Hotărârea Consiliului Local nr. 42 din 12.03.2021 privind actualizarea Regulamentului de organizare şi funcţionare a Politiei Locale Marghita
Art. 3 Odată cu intrarea in vigoare a noilor prevederi îşi încetează aplicabilitatea orice alte hotărâri contrare referitor la Regulamentul de organizare si funcţionarea Politiei Locale Marghita


           Initiator                                                                  Contrasemnează 
             Primar                                                                  Secretar General 
Marcel Emil SAS-ADĂSCĂLIŢII                                Cornelia DEMETER 

